**Luksemburgas eiro monētas** ir eiro monētas, kuras izdevusi Luksemburga.

Valsts puses izskats
--------------------

Luksemburgas likumdošana paredz, ka uz visām monētām jābūt attēlotam Luksemburgas lielhercogam. Luksemburgas monētu valsts pusē izmantoti trīs nedaudz atšķirīgi dizaini ar lielhercoga Anrī attēlu. Uz monētām ir uzraksts ar valsts nosaukumu luksemburgiešu valodā. Pašreizējais dizains neatbilst jaunākajām eiro monētu dizaina vadlīnijām, kas nosaka, ka Eiropas Savienības karoga zvaigznes visām valstīm jāatveido vienādi — aplī gar monētas ārmalu, neiekļaujot tajā nacionālā dizaina elementus.

| 0,01 € | 0,02 € | 0,05 € |
| --- | --- | --- |
| 1 centa monēta | 2 centu monēta | 5 centu monēta |
| 0,10 € | 0,20 € | 0,50 € |
| 10 centu monēta | 20 centu monēta | 50 centu monēta |
| 1,00 € | 2,00 € | 2 € monētas josta |
| 1 eiro monēta | 2 eiro monēta | 2 eiro monētas josta |

2 eiro apgrozības piemiņas monētas
----------------------------------

Luksemburga 2 eiro piemiņas monētas izdod kopš 2004. gada. Luksemburga izdod Luksemburgas lielhercogiem veltītu monētu sēriju. 

| Gads | Attēls | Apraksts |
| --- | --- | --- |
| 2004 |  | Lielhercogs Anrī un viņa monogramma |
| 2005 |  | Lielhercogs Anrī un lielhercogs Ādolfs. Veltīta lielhercoga Anrī 50. dzimšanas dienai un 5 gadu valdīšanas jubilejai un lielhercoga Ādolfa nāves 100. gadadienai. |
| 2006 |  | Lielhercogs Anrī un viņa dēls kroņprincis Gijoms. Veltīta prinča 25. dzimšanas dienai. |
| 2007 |  | Lielhercogs Anrī un lielhercogu pils Luksemburgā |
| 2008 |  | Lielhercogs Anrī un Bergas pils |
| 2009 |  | Lielhercogs Anrī un lielhercogiene Šarlote. Veltīta lielhercogienes tronī kāpšanas 90. gadadienai |
| 2010 |  | Lielhercogs Anrī un viņa ģerbonis |
| 2011 |  | Lielhercogs Anrī, lielhercogs Žans un lielhercogiene Šarlote. Veltīta toreizējā kroņprinča Žana iecelšanas par Luksemburgas reģentu piecdesmitgadei |
| 2012 |  | Lielhercogs Anrī un lielhercogs Gijoms IV ar Luksemburgas panorāmu fonā |
| 2012 |  | Lielhercogs Anrī un kroņprincis Gijoms ar savu līgavu grāfieni Stefāniju de Lanuā. Veltīta prinča kāzām. |
| 2013 |  | Luksemburgas himnai veltīta monēta |
| 2014 |  | Luksemburgas neatkarības 175. gadadienai veltīta monēta |

Bez šīs sērijas Luksemburga ir izdevusi trīs Eiropas ekonomiskajai vienotībai veltītas monētas, kuras izdeva visas eirozonas valstis kopā, taču, tā kā Luksemburgas likumdošana prasa, lai uz visām monētām būtu valdošā lielhercoga portrets, tām ir nedaudz mainīts dizains, iekļaujot lielhercoga attēlu kā latento attēlu, kas redzams pagriežot monētu noteiktā leņķī. Šī tehnoloģija izmantota arī dažu monētu no lielhercogu sērijas dizainā.

* 2007 — 50 gadi kopš Romas līguma noslēgšanas2007 — 50 gadi kopš Romas līguma noslēgšanas
* 2009 — 10 gadi kopš Eiropas Ekonomikas un monetārās savienības izveides2009 — 10 gadi kopš Eiropas Ekonomikas un monetārās savienības izveides
* 2012 — 10 gadi kopš eiro ieviešanas2012 — 10 gadi kopš eiro ieviešanas

Īpašas iezīmes
--------------

Uz Luksemburgas monētām ir kaltuves un meistaru zīmes, kā arī dizaineres iniciāļi. Dizaineres iniciāļi, kas atrodami uz standarta apgrozības monētām, ir stilizēti burti YGC, kas pieder Ivetai Gastoērai-Klērai. Tā kā monētas netiek kaltas Luksemburgā, tad zīmes uz tām pieder dažādām citu valstu kaltuvēm. Uz līdz 2005. gadam kaltajām monētām ir Nīderlandes karaliskās kaltuves zīme — Merkura zizlis. Uz 2005. un 2006. gadā kaltajām monētām ir Somijas naudas kaltuves logo un burts S, bet uz 2007. un 2008. gadā kaltajām monētām — pārpilnības rags, kas ir Parīzes naudas kaltuves filiāles logo, un burts F. Burti abos gadījumos ir saīsinājums no valsts, kurā monētas kaltas, nosaukuma. Kopš 2009. gada monētas atkal tiek kaltas Nīderlandē. Meistaru zīmes uz Nīderlandē kaltajām monētām ir loks ar bultu un zvaigzne (meistars Eriks J. van Shauvenburgs) uz ar 2002. gadu datētajām monētām, kas kaltas 2000.gadā, un trīsmastu burukuģis (Mārtens Brauvers) uz visām pārējām šai valstī kaltajām monētām. Uz Francijā kaltajām monētām meistara zīme ir mežrags, vilnis un zivs (Ibērs Larivjērs).

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Eiropas Savienības valstu nauda |
| --- |
|  |
| Eiro | 

|  |
| --- |
| 
* Eiro monētas
* 2 eiro piemiņas monētas
* Eiro banknotes

 |
|  |
| Monētu valsts puses | 
* Andora
* Austrija
* Beļģija
* Francija
* Grieķija
* Horvātija
* Igaunija
* Īrija
* Itālija
* Kipra
* Latvija
* Lietuva
* Luksemburga
* Malta
* Monako
* Nīderlande
* Portugāle
* Sanmarīno
* Slovākija
* Slovēnija
* Somija
* Spānija
* Vācija
* Vatikāns

 |

 |
|  |
| Citas ES valūtas | 

|  |  |
| --- | --- |
| Pirms eiro izmantotās | 
* Austrijas šiliņš
* Beļģijas franks
* Francijas franks
* Grieķijas drahma
* Horvātijas kuna
* Igaunijas krona
* Īrijas mārciņa
* Itālijas lira
* Kipras mārciņa
* Latvijas lats
* Lietuvas lits
* Luksemburgas franks
* Maltas lira
* Monako franks
* Nīderlandes guldenis
* Portugāles eskudo
* Sanmarīno lira
* Slovākijas krona
* Slovēnijas tolārs
* Somijas marka
* Spānijas peseta
* Vācijas marka
* Vatikāna lira

 |
|  |
| Joprojām izmantotās | 
* Bulgārijas leva
* Čehijas krona
* Dānijas krona
* Lielbritānijas sterliņu mārciņa
* Polijas zlots
* Rumānijas leja
* Ungārijas forints
* Zviedrijas krona

 |

 |

 |